**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL lėšų skyrimo savivaldybei priklausantiems butams atnaujinti (modernizuoti)**

2018 m. gegužės 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi bei Paramos daugiabučiams namams atnaujinti (modernizuoti) įstatymu, Plungės rajono savivaldybės taryba nusprendžia:

Skirti Savivaldybės įmonei „Plungės būstas“ Savivaldybei nuosavybės teise priklausančių butų, įtrauktų į Lietuvos Respublikos Vyriausybės 2018 m. sausio 10 d. nutarimu Nr. 40 patvirtintą Daugiabučių namų atnaujinimo (modernizavimo) programą, 60 000 Eur (šešiasdešimt tūkstančių eurų) Savivaldybės biudžeto lėšų Daugiabučių namų atnaujinimo (modernizavimo) programai vykdyti.

Savivaldybės meras

SUDERINTA:

Administracijos direktorius Padalinio vadovas  Kalbos tvarkytojas Juristas

.......................................... .............................. ........................... ............................

Gintaras Bagužis Arvydas Liutika Algirdas Eidukaitis Stasys Žilinskas

Sprendimą rengė

Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS PRIE SPRENDIMO PROJEKTO**

**„DĖL LĖŠŲ SKYRIMO SAVIVALDYBEI PRIKLAUSANTIEMS BUTAMS ATNAUJINTI (MODERNIZUOTI)“**

 2018 m. gegužės 24 d.

 Plungė

 **1. Sprendimo projekto esmė.** Parengto sprendimo projekto esmė – baigti vykdyti Daugiabučių namų atnaujinimo (modernizavimo) programos III etapą ir pradėti vykdyti IV etapą.

 **2. Kuo vadovaujantis parengtas sprendimo projektas.** Projektas parengtas vadovaujantis Vietos savivaldos įstatymo 16 straipsnio 4 dalimi bei Lietuvos Respublikos Vyriausybės 2011 m. gruodžio 28 d. nutarimu Nr. 1556 patvirtinta Daugiabučių namų atnaujinimo (modernizavimo) programa.

 **3. Sprendimo projekto tikslai ir uždaviniai.** Lietuvos Respublikoje toliau vykdoma energijos taupymo daugiabučiuose namuose politika. Vyriausybė yra patvirtinusi Daugiabučių namų atnaujinimo (modernizavimo) programą. Būsto energijos taupymo agentūra yra priėmusi daug taisyklių bei reglamentų daugiabučių namų atnaujinimo klausimais, Aplinkos ministerija patvirtino Daugiabučių namų atnaujinimo (modernizavimo) IV etapo prioritetus taisykles. Sprendimo projekto tikslas - įgyvendinti paminėtus teisės aktus. Savivaldybės administracija Daugiabučių namų atnaujinimo (modernizavimo) programos IV kvietimui turi suderintus (su BETA) 17-os daugiabučių namų Investicijų planus. Šiuose namuose – 16 socialinių būstų. Dalis lėšų bus reikalinga užbaigti darbams, kurie pradėti 2017 m. Parengto sprendimo projekto tikslas – 2018 - 2019 m. atnaujinti (modernizuoti) numatytus socialinius butus, kurie nuosavybės teise priklauso Savivaldybei. Būtina atsižvelgti į kitų butų savininkų išreikštą norą dalyvauti atnaujinimo (modernizavimo) programoje – taupyti energiją.

 **4. Laukiami rezultatai -** elektros energijos ir šilumos taupymas, po atnaujinimo padidėjusios buto vertės, pagerėjęs išorinis estetinis vaizdas.

 **5. Kas inicijavo sprendimo projekto rengimą -** Administracijos Finansų ir biudžeto bei Vietos ūkio skyriai.

 **6. Galimos teigiamos ar neigiamos sprendimo priėmimo pasekmės.** Neigiamų pasekmių nebus. Nepatvirtinus sprendimo, bus stabdomas atitinkamo daugiabučio namo, kuriame yra Savivaldybės būstas, atnaujinimas (modernizavimas).

 **7. Sprendimo projekto rengimo metu gauti specialistų vertinimai.** Negauta.

 **8. Lėšų poreikis sprendimui įgyvendinti.** Lėšų poreikis skaičiuojamas pagal parengtuose IP numatomus skaičiuojamuosius buto 1 m² atnaujinimo įkainius.

 **9. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.** Nereikės.

 **10. Antikorupcinis vertinimas**. Projektas suprantamas ir nesudaro galimybės korupcijos rizikai pasireikšti.

 **11. Priedai prie sprendimo projekto:**

 Savivaldybei nuosavybės teise priklausančių butų sąrašas, 1 egz., 1 lapas.

Vietos ūkio sk. šilumos ūkio specialistas K. Milierius